open-index/open-wikipedia-markdown huggingface dataset:
Milli Biotexnoloji Məlumat Mərkəzi

**Milli Biotexnoloji Məlumat Mərkəzi** () — molekulyar biologiya və tibb sahələrində bir sıra önəmli məlumat bazası və kompüter proqramlarını ehtiva edən internet portalı. Bioinformatika sahəsinin ən önəmli informasiya qaynaqlarından biridir. Ən önəmli databankları GenBank, PubMed və sairədir. Molekulyar biologiya sahəsində ən çox istifadə olunan bioloji ardıcıllıqları emal etmək üçün bioinformatika proqramı olan BLAST da burada yerləşir.

NCBI ABŞ-də bioloji elmlər sahəsindəki araşdırmaların böyük bir hissəsini maliyyələşdirən Milli Sağlamlıq İnstitutları (ing. *National Institutes of Health, NIH*) adlı qurumun bir qolu olan Milli Tibb Kitabxanasına (ing. *National Library of Medicine, NLM*) tabedir. ABŞ-nin Maryland əyaləti Bethesda şəhərində yerləşir. Qurumun direktoru 1989-cu ildən məşhur bioloq və BLAST proqramının yazıçılarından biri olan David Lipmandır.

NCBI saytında saxlanılan digər məlumat bazaları bunlardır: Nucleotide, Protein, Bookshelf, Gene, Genome, MeSH, Glossary, PubChem, RefSeq,  Taxonomy, PMC, Medline.

## GenBank
GenBank DNT ardıcıllılq məlumat bazasıdır. Burada insan genomundan tutmuş bakteriyalara qədər 100 min ayrı orqanizmdən tam yaxud qismi DNT ardıcıllıqları saxlanılır. 2013-cü ildə GenBankda 150 milyard nukleotid bazlıq ardıcıllıq saxlanılıb. Yarandıqdan sonra 30 ildə GenBank bütün bioloji elm sahələrinin ən önəmli databankı halına gəlmiş, milyonlarca elm adamı tərəfindən istifadə edilir və istinad göstərilməkdədir.

## PubMed
Biologiya və tibb sahəsində dərc olunan elmi məqalələr bazasıdır. 2015-ci ilə 1966-ci ildən günümüzə qədər olann 25 milyon məqalə qeydə alınmışdır. Hər il təxminən yarım milyon yeni məqalə bazaya daxil edilməkdədir.

## BLAST
**B**asic **L**ocal **A**lignment **S**earch **T**ool (*azerb.* ana lokal cərgələmə üçün axtarış vasitəsi) qısaltması olan BLAST bioloji ardıcıllıqlar, DNT-nin nukleotid sıraları yaxud zülalların aminturşu sıraları arasındaki bənzərliyi sayca ölçmək üçün proqramlar ailəsidir. Bəzilərinin adı belədir: nblast, tblast, pblast və tblastn. BLAST əldəki bilinməyən DNT və ya zülalın ardıcıllığından yola çıxaraq arxiv məlumat bazalarından (GenBank, Protein kimi) axtarış edərək kimliyini təyin etmək üçün güclü vasitədir.  Molekulyar bioloq və bioinformatiklər üçün ən çox istifadə olunan kompüter proqramı sayılır. BLAST-ı bioloqların google-u saymaq mümkündür. BLAST alqoritması Stephen Altschul, Warren Gish, Webb Miller, Eugene Myers və David Lipman elm adamları tərəfindən işlənib hazırlanaraq Journal of Molecular Biology 1990-cu ildə nəşr edilmişdir. Biologiyanın ən çox istinad göstərilən məqalələrindən biri olub təxminən 50 000 dəfə digər elmi məqalələr tərəfindən istinad edilmişdir.

## Xarici keçidlər

NCBI rəsmi saytı

## İstinadlar
Bavıl

**Bavıl** — İranın Şərqi Azərbaycan ostanının Səhənd qəsəbəsinin cənubunda yerləşən kənd.

Meşə və bağları ilə məşhur olan Bavıl Üskü dərəsində, Təbriz-Kəndvan yolunun kənarında yerləşir va Üskü qəsəbəsinə tabedir. Bağlarında cəviz, ərik, badam, gilas, alça, gilənar kimi ağaclar yetişir. Kənd olmasına baxmayaraq, əhalisi daha çox ticarət və idari işlər ilə məşğuldurlar.

Kəndin adı haqda fərqli yorumlar müvcuddur. Bəzi yorumlara görə kəndin adı Bavillə və ya Bağvillə idi.

## İstinadlar
Pyotr Naliç

**Pyotr Andreyeviç Naliç** (Rusca: Пётр Андре́евич На́лич; 30 Aprel 1981, Moskva, Rusiya) –  rus müğənni və bəstəkar. 2010 Avroviziya Mahnı Müsabiqəsində Rusiyanı  "Lost and Forgotten" mahnısı ilə təmsil etmişdir.

## İstinadlar

## Xarici keçidlər

* Rəsmi sayt  
* Pyotr Naliç mp3 yüklə  
* Pyotr Naliç  MySpace.com
* www.youtube.com/user/hanurpriehal — MKPN channel on YouTube
* Pyotr Naliç 
* peternalitch.livejournal.com
* Yandex interview with Peter Nalitch
Seçicilər kollegiyası

**Seçicilər kollegiyası** — vəzifəsinə görə və ya xüsusi səlahiyyət alan şəxslərin bilavasitə olmayan seşkisi  üçün yaradılan sistem. Onun üzvləri ali vəzifəli şəxsi seçmək hüqüqüna malikdirlər.
Qədim tarixdə german varvar tayfalarının kralları iri feodalların ümumi toplantısında seçilirdilər. Həmçinin  Böyük Roma imperiyasında imperatorlar xüsusi seçicilər - kurfüst ər tərəfindən seçilirdilər. Reç Pospolitada Polşa kralını xüsusi orqan seym seçirdi.

ABŞ-də prezident və  vitse-prezidenti vətəndaşların seçdiyi seçicilər kollegiyası seçir.

## Həmçinin bax
* ABŞ
* Seçki
* Prezident
Gavurarx (Muğan)

**Gavurarx** — Güney Azərbaycan ərazisindən Quzey Azərbaycan ərazisinə qədər uzanan və Atropatena dövrünün yadigarı olan qədim arx.

Arxın adı bir çox tarixi mənbələrdə xatırlanır. T. Bəhrami "Əkinçilik mədəniyyəti" adlı əsərində yazır: *"[[Muğan]]da görünməkdə olan bir arx Gavurarx adı ilə məşhurdur. Daha doğrusu Gavurların arxı. Bu arx qədimdə Muğan atəşpərəstləri tərəfindən çəkilmişdir. Muğanı [[Araz]]ın suyu ilə bu arx vasitəsilə suvarırmışlar. Gavurarxın hal hazırda dolmasına baxmayaraq onun nişanələri hələ də qalmaqdadır."*

Güney Azərbaycanda arxın uzunluğu 100 kilometrdən artıqdır. Teymur Bünyadov yazır ki, Gavurarx adı yəqin ki, ona İslamın qəbulundan sonra verilmişdir. Şəmsəddin Saminin fikrincə Gavurarxın adındakı gavur sözü "gəbr" sözündən törəmədir və gavur atəşpərəst deməkdir.

T. Bünyadov bildirir ki, ola bilsin ki, arxın çəkilməsində farsların hansısa rolu olmuşdur və yerli türk əhali də ona görə bu arxı Gavurarx adlandırmışdır.
Hybrid Theory

***Hybrid Theory*** – Linkin Parkın birinci studiya albomu. 2000-ci ildə satışa çıxarılmışdır. Bu albom 21-ci əsrin ən çox satılan albomudur. Bu münasibətlə qrupa **Gold CD** mükafatı təqdim olunmuşdur. Linkin Park fanlarının əksəriyyətinin sevdiyi mahnılar bu albomdadır. Onlardan ən bəyənilənləri: One Step Closer və In The End-dir.

## Mahnı Siyahısı

## Albom Qrafikası (Ölkələr üzrə)

## Xarici keçidlər
* Hybrid Theory Linkin Park's Album
* Hybrid Theory amazon.com

## Həmçinin bax
Whirlpool Corporation

**Whirlpool** — ABŞ-də şirkət, ticarət markası.

Whirlpool 1911-ci ildə ABŞ-də yaradılıb. Hal-hazırda bu brend dünyanın 170-dən çox ölkəsində təmsil olunmaqdadır. Whirlpool-un istehsal sahələrində 70 000-dən çox işçi çalışır. Bunlardan ancaq 3000-i yeniliklər və effektiv texnologiyaları yaradan mühəndislərdir. Bu o deməkdir ki, sizin əldə etdiyiniz hər Whirlpool məhsulu üzərində məhz 3000 mühəndis çalışıb. Şirkətin sadəcə 2009-cu ildə satış həcmi 19 milyard dolları aşıb. İnnovativ texnologiyalarla zamanın nəbzini tuta bilən marka artıq öz sektorunun № 1-dir. Bütün dünyada bəyaz məişət əşyaları və texnikası, habelə quraşdırılma mətbəx avadanlıqları axtarışları zamanı müştərilərin ən çox üstünlük verdiyi marka məhz Whirlpool-dur.

## Mənbə
*"Baku Electronics" "Whirlpool"u təqdim etdi
Naxçıvan Dövlət Tarix Muzeyi

**Naxçıvan Dövlət Tarix Muzeyi** — Naxçıvan Muxtar Respublikası ərazisində aparılmış arxeoloji qazıntılar zamanı aşkara çıxarılmış maddi mədəniyyət, tətbiqi sənət nümunələri, qədim numizmatika materialları, həmçinin milli geyimlər, bədii tikmə nümunələri və xalça məmulatları, qiymətli metallardan hazırlanmış zinət, məişət əşyaları, rəssamlıq əsərləri və s. saxlanılan və nümayiş etdirilən muzey. Həmçinin muzeydə elmi-tədqiqat işləri aparılır, stasionar və səyyar sərgilər təşkil olunur, görüşlər, anım mərasimləri, elmi-nəzəri və tecrübi konfranslar, dəyirmi masa və s. maarifləndirici tədbirlər həyata keçirilir.

## Tarixi
Naxçıvan Dövlət Tarix Muzeyi 1924-cü ildə təşkil olunmuşdur. Muzeyə 1968-ci ildə dövlət statusu verilmişdir.

Naxçıvan Dövlət Tarix Muzeyinin uğurlu fəaliyyəti 1969-cu ildən sonrakı dövrə təsadüf edir. Dövlət xadimi Heydər Əliyevin hakimiyyətə gəlişindən sonra (1969-cu il) muzeylərin inkişafı və onların nüfuzunun artırılması istiqamətində həyata keçirilən tədbirlərin nəticəsi olaraq Azərbaycan muzeyləri, o cümlədən Naxçıvan Dövlət Tarix Muzeyi nəinki mədəni xidmət ocaqları, həm də elmi-tədqiqat bazaları kimi fəaliyyət göstərməyə başlayır, onların əlaqələri genişləndirilir. Həmin dövrdən etibarən Naxçıvan Dövlət Tarix Muzeyinin də fəaliyyətində bir çox yaddaqalan hadisələr və əlamətdar günlər baş verir. Bunlardan biri 1969-cu ilin oktyabr ayında Azərbaycan SSR Elmlər Akademiyasının Tarix İnstitutu tərəfindən tariximizin elmi əsaslarla yenidən öyrənilməsi və tədqiq edilməsi ilə bağlı Naxçıvana ezam olunmuş elmi ekspedisiyanın Naxçıvan Dövlət Tarix Muzeyində keçirdiyi elmi-nəzəri konfransdır. Həmin konfransda Naxçıvanın tarixi ilə bağlı maraqlı elmi məruzələr dinlənilmiş və müzakirələr keçirilmişdir.  

## Ekspozisiya
Naxçıvanın zəngin, qədim tarixi  ilə bağlı 48 mindən çox eksponat  Naxçıvan Dövlət Tarix Muzeyində qorunub saxlanılır.

Ekspozisiya, əsasən, 4 – qədim, orta əsrlər, müasir dövr və yeni dövrü  əhatə edir. Muzey 10 şöbədən ibarətdir. Burada müxtəlif çeşidli əmək alətləri,  Paleolit və Neolit dövrlərinin əşyaları, dən daşları, obsidiandan lövhələr, daş çəkiclər, sümük bizlər, Naxçıvan Muxtar Respublikası ərazisində aşkar olunan mis və gümüş pullar, orta əsrlərin məşhur memarlarından olmuş Əcəmi Əbubəkr oğlu Naxçıvaninin inşa etdiyi möhtəşəm Möminə xatın, Yusif Küseyir oğlu türbələrinə və başqa memarlıq abidələrinə dair şəkilli materiallar, dekorativ tətbiqi sənətə aid xalçaçılıq, zərgərlik,  misgərlik, dulusçuluq və nəqqaşlıq nümunələri, xalq ustalarının gözəl əl işləri sərgilənir.

## İstinadlar

## Mənbə
* Naxçıvan Muxtar Respublikası
Goran (Goranboy)

**Goran** — Azərbaycan Respublikasının Goranboy rayonunun Boluslu kənd inzibati ərazi dairəsində qəsəbə.

## Tarixi
Goran qəsəbəsi və dəmir yolu stansiyası düzənlikdədir. Yaşayış məntəqəsi öz adını dəmir yolu stansiyasından, stansiya isə yaxınlığındakı çaydan almışdır.

## Əhalisi
220 nəfər əhali mövcuddur. Qadınlar üstünlük təşkil edir. Əhalinin 1%-ni etnik azlıqlar təşkil edir.

## İstinadlar
Abbasqulular (Goranboy)

**Abbasqulular** (*keçmiş adı Şurakənd*) — Azərbaycan Respublikasının Goranboy rayonunun Goranboy şəhər inzibati ərazi dairəsində kənd. 11 iyun 2002-ci il tarixli 341-IIQ saylı Azərbaycan Respublikasının Qanunu ilə Goranboy rayonunun Goranboy şəhər inzibati ərazi vahidi tərkibindəki Şurakənd kəndi Abbasqulular kəndi adlandırılmışdır.

## Tarixi
Gəncə-Qazax düzənliyində yerləşən yaşayış məntəqəsini 1928-ci ildə Cənubi Azərbaycandan rəncbərlik etmək üçün gələnlər salmışlar. Sonralar Sovet hökumətinin şərəfinə (rusca "*sovet*" sözünün azərbaycanca "*şura*" şəklində tərcümə edilməsi ilə) kənd *Şurakənd* adlandırılmışdı.

2002-ci ildən kənd *Abbasqulular* kimi rəsmiləşdirilmişdir.

## Əhalisi
2009-cu ilin siyahıyaalınmasına əsasən kənddə 537 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti
 
## Həmçinin bax
Azad (Goranboy)

**Azad** — Azərbaycan Respublikasının Goranboy rayonunun Dəyirmanlar kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Goranboy rayonunun Baxçakürd kənd Sovetindən Azad kəndi Mixaylovka kənd Sovetinin tərkibinə verilmişdir.

## Toponimikası
Kənd 1949-cu ildə Xanlar rayonunun Azad kəndindən gəlmiş ailələr tərəfindən salındığına görə belə adlandırılmışdir. Tarixi mənbələrin verdiyi məlumata görə, III-V əsrlərdə Azərbaycanda feodal istehsal üsuluna keçildi. Feodallar iki qrupa ayrılırdı: dünyəvi və ruhani feodallar. Dünyəvi feodallar iri və xırda feodallar təbəqəsindən ibarət idi. Xırda feodallar "azatlar" adlanırdı. Hökmdarların və iri I feodalların dayağı olan azatlar onların vassalları hesab edilirdilər. I Xosrov Ənuşirəvanın zamanında azatların sayı artırdı. Azatlar kahinlər kimi böyük imtiyaza malik idilər. Bununla bağlı azat/azad sözü "xırda", "kiçik" mənası ilə yanaşı "müstəqil, sərbəst" mənalarını kəsb etməyə başladı. Azad sözünün şəxs adı kimi istifadə edilməsi daha sonrakı dövrlərə aiddir. Azərb. toponimiyasında rast gəlinən Azad toponimləri və topokomponentlərinin böyük əksəriyyəti "xırda", "müstəqil" mənaları ilə izah olunur. Ermənistan ərazisində Azad (keçmiş Ağkilsə kəndinin 1935-ci ildən etibarən adı), Azatamut, Krımda Azat yaşayış məntəqələri qeydə alınmışdır.

## Tarixi

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 494 nəfər əhali yaşayır.

## İstinadlar

## Həmçinin bax
Bağçakürd

**Bağçakürd** — Azərbaycan Respublikasının Goranboy rayonunun Bağçakürd kənd inzibati ərazi dairəsində kənd.

## Tarixi
Bağçakürd ən qədim məskənlərdən biri olmuşdur.

## Toponimikası
Bağçakürd/Baxçakürd kəndi Gəncə-Qazax düzənliyindədir. Yaşayış məntəqəsini r-nun ərazisindəki Balakürd, Səfikürd kəndlərindən fərqləndirmək üçün belə adlandırmışlar. 1961-ci ilədək Quba rayonunun Talabı inzibati ərazi vahidində Bağçaqaraxan adlı kənd olmuşdur. Krımın Leninskoye, Boqatoye yaşayış məntəqələrinin keçmiş adı Baxçı Eli olmuşdur. 1933-cü ildə Astara rayonunun Unuz inzibati ərazi vahidində Baxçalar adlı kəndin olduğu da məlumdur. Oykonimin birinci komponenti etnonim mənşəlidir.

## Əhalisi
2009-cu ilin siyahıyaalınmasına əsasən kənddə 1649 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Düzqışlaq (Goranboy)

**Düzqışlaq** (*digər keçmiş adları - Abdullabəykürdü, Ağamalıoğlu*) — Azərbaycan Respublikasının Goranboy rayonunun Düzqışlaq kənd inzibati ərazi dairəsində kənd. Azərbaycan Respublikası Milli Məclisinin 12 iyun 2018-ci il tarixli, 1190-VQ saylı Qərarı ilə Goranboy rayonunun Ağamalıoğlu kənd inzibati ərazi dairəsi tərkibindəki Ağamalıoğlu kəndi Düzqışlaq kəndi adlandırılmış, Ağamalıoğlu kənd inzibati ərazi dairəsi Düzqışlaq kənd inzibati ərazi dairəsi hesab edilmişdir.

## Toponimikası
Kənd Gəncə-Qazax düzənliyindədir. Antropotoponimdir.

1925-ci ilədək kəndin adı *Abdullabəykürdü* olmuşdur. İnqilabdan əvvəl **Düzqışlaq** adlanan bu ərazidə Goranboy rayonunun Bağçakürd kəndindən olan abdullabəykürdü nəsli məskunlaşmışdı.

Sovet dövründə kəndin adı sovet dövlət xadimi, publisist Səmədağa Həsən oğlu Ağamalıoğlunun şərəfinə adlandırılmışdır. Memorial toponimdir.

## Əhalisi
2009-cu ilin siyahıyaalınmasına əsasən kənddə 2776 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Aşağı Ballıqaya

**Aşağı Ballıqaya** (əvvəlki adı: **Ballıqaya**) — Azərbaycan Respublikasının Goranboy rayonunun Qızılhacılı qəsəbə inzibati ərazi dairəsində kənd.

## Tarixi
Kənd düzənlikdə yerləşir. 1922-ci ildə Birgöz Ballıqayadan köçüb gəlmış ailələr tərəfindən salınmışdır. Oykonimlər Xankəndi rayonu ərazisində, Xaçınçayın sol sahilində yerləşən qədim Ballıqaya kurqanlarının adından yaranmışdır.

Azərbaycan Respublikasının 14 dekabr 2004-cü il tarixli Qanunu ilə Goranboy rayonunun Qızılhacılı qəsəbə inzibati ərazi dairəsi tərkibindəki Ballıqaya kəndinin Aşağı Ballıqaya kəndi adlandırılması qərara alınmışdı.

## İstinadlar
Alpout (Goranboy)

**Alpout** — Azərbaycan Respublikasının Goranboy rayonunun Alpout kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Goranboy rayonunun Alpout kəndi Fəxralı kənd inzibati ərazi vahidi tərkibindən ayrılaraq, bu kənd mərkəz olmaqla Alpout kənd inzibati ərazi vahidi yaradılmışdır.

## Toponimikası
1953-cü ildə keçmiş Samux rayonunun Alpout kəndinin buraya köçürülməsi ilə yaranmış yaşayış məntəqəsi keçmiş kəndin adını saxlamışdır.

## Tarixi
Əvvəllər Azərbaycanın Quba, Ağdam, Şamaxı, Samux rayonlarının ərazilərində də Alpout adlı kəndlər qeydə alınmışdır. Etnotoponimdir. Məlumdur ki, VIII əsrdən adları çəkilən alpoutlar Səfəvilərə hərbi xidmət etdiklərinə görə Cənubi Qafqazın müxtəlif yerlərində torpaqlar almışdılar. Buda Alpout adının yayılma arealına öz təsirini göstərmişdir.

Hazırda bu adda yaşayış məskəni Qazax, Göyçay, Ucar, Laçın və Bərdə rayonlarında da vardır. Mənbələrdə  bu sözə Alp Azux, Alp-ər Tonqa, Alp-Arslan tərkiblərinədə rast gəlirik. Alp igid mənasında XV əsərə qədər dilimizidə işlənmişdir. XV əsrdən sonra mənbələrdə bu sözə rast gəlinmir. Qeyd etmək lazımdır ki, "Dədə Qorqud"da  "alp" sözü ilə yanaşı "dəli" sözü də igid mənasında işlənnmişdir (Dəli Domrul, Dəli Budaq). XV əsərdən sonra alp sözü arxa plana keçmiş, dəli sözü igid mənasında ümumişləkilik qazanmışdır. "Koroğlu" dastanında (Dəli Həsən) igidlərin hamısı dəli adlanandırılır (Koroğlunun dəliləri deyilir). Sonralar bu sözdə də arxaikləşmiş və dilimizdə igid sözü işlənmişdir.

Alpout sözündəki ikinci komponent "oud" isə bout, boyat, boud, oud, bayat-el mənasında işlənir. Yəni igid boyat eli, igid oğuz eli (oud-oğuz) mənasında işlənir.

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 1229 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti

## Həmçinin bax
Baş Qışlaq (Goranboy)

**Baş Qışlaq** — Azərbaycan Respublikasının Goranboy rayonunun Buzluq kənd inzibati ərazi dairəsində kənd.

## Tarixi

## Toponimikası
Baş Qışlaq kəndi Buzluq çayının sol sahilində, Murovdağ silsiləsinin şm.-ş. yamacındadır. Oykonim "yuxarıda, yüksəkdə olan qışlaq" deməkdir. Kəndin əhalisi vaxtilə Gədəbəy r.nunun Çaldaş, Çalburun və Dəyəqarabulaq kəndlərindən köçüb gəlmiş ailələrdən ibarətdir.

## Əhalisi
2009-cu ilin siyahıyaalınmasına əsasən kənddə 0 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Bəşirli (Goranboy)

**Bəşirli** (əvvəlki adları: **Bəşirabad**; **Leninabad**) — Azərbaycan Respublikasının Goranboy rayonunun Hazırəhmədli kənd inzibati ərazi dairəsində kənd. 6 may 1997-ci il tarixli 293-IQ saylı Azərbaycan Respublikasının Qanunu ilə Goranboy rayonunun Hazırəhmədli kənd inzibati ərazi vahidinin tərkibindəki Leninabad kəndi Bəşirli kəndi adlandırılmışdır.

## Toponimikası
Yaşayış məntəqəsini XX əsrin əvvəllərində Cənubi Azərbaycanın Qaradağ mahalından gələrək Qarasuçu, Göynüyən, Hazırəhmədli və b. kəndlərdə rəncbərlik edənlər salmışdılar. 1924-cü ildə kənd partiya və dövlət xadimi Mirbəşir Qasımovun (1879–1949) şərəfinə Bəşirabad adlandırılmışdı. 1930-cu ildə burada Lenin adına kolxoz təşkil edildi və kəndin adı dəyişdirilərək Leninabad adlandırıldı. 1997-ci ildə yaşayış məntəqəsi Bəşirli adı ilə rəsmiləşdirilmişdir. 1933-cü ildə bu kəndlə yanaşı Sabirabad rayonunda da Bəşirabad adlı kənd qeydə alınmışdı.

## Tarixi

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 483 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti

## Həmçinin bax
Börü (Goranboy)

**Börü** (əvvəlki adı: **Erməni Borisi**) — Azərbaycan Respublikasının Goranboy rayonunun Börü kənd inzibati ərazi dairəsində kənd. Azərbaycan Respublikası Milli Məclisinin 29 dekabr 1992-ci il tarixli, 428 saylı Qərarı ilə Goranboy rayonunun Erməni Borisi kəndi Börü kəndi adlandırılmışdır.

## Tarixi

## Toponimikası
Börü kəndi Gəncə-Qazax düzənliyindədir.

## Əhalisi
2009-cu ilin siyahıyaalınmasına əsasən kənddə 155 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti
 
## Həmçinin bax
Boluslu

**Boluslu** (əvvəlki adı: *Cinli Boluslu*) — Azərbaycan Respublikasının Goranboy rayonunun Boluslu kənd inzibati ərazi dairəsində kənd. Azərbaycan Respublikası Milli Məclisinin 30 sentyabr 2011-ci il tarixli, 210-IVQ saylı Qərarı ilə kənd Boluslu adlandırılmışdır.

## Tarixi
Kənd Borçalıdan köçmüş ailələr tərəfindən salınmışdır.

## Toponimikası
Boluslu kəndi Gəncə-Qazax düzənliyindədir. Etnotoponimdir.

18-ci əsrdə Gürcüstandakı Bolus (gürcücə Bolnisi) bölgəsindən Qarabağa köçmüş cinlilər tayfasının adı ilə bağlıdır. Toponim "Bolusdan / Bolnisidən gəlmiş cinlilər" mənasındadır.

## Əhalisi
2009-cu ilin siyahıyaalınmasına əsasən kənddə 1437 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Əlirzalı

**Əlirzalı** — Azərbaycan Respublikasının Goranboy rayonunun Əlirzalı kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Goranboy rayonunun Xan Qərvənd kənd inzibati-ərazi vahidi tərkibindəki yaşayış məntəqəsi Əlirzalı kəndi adlandırılmış və rayonun yaşayış məntəqələri uçot məlumatına daxil edilmişdir.

## Toponimikası
Yerli əhalinin verdiyi məlumata görə, yaşayış məntəqəsi XVIII əsrdə Qarabağ xanı İbrahimxəlil xanın darğası, Ağdam rayonunun Sarıcalı kənd sakini Alırzanın Güllücə kəndindən gətirdiyi ailələrin məskunlaşması nəticəsində yarandığı üçün həmin darğanın adı ilə adlandırılmışdır.

## Tarixi

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 1078 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti

## Həmçinin bax
Elvazlu

**Elvazlu** — Azərbaycan Respublikasının Goranboy rayonunun inzibati ərazi vahidində kənd.

## İstinadlar
Erkeç

**Erkeç** — Azərbaycan Respublikasının Goranboy rayonunun Mənəşli kənd inzibati ərazi dairəsində kənd.

## Tarixi
Kənd əvvəllər Talış nahiyəsinə aid idi. 1727-ci il Osmanlı qaynağında adı keçir.
1828-ci ildə  Azərbaycanı işğal etmiş ruslar tərəfindən bu kəndin ərazisinə İrandan ermənilər köçürülmüşdü. Qarabağ müharibəsinin başlandığı dövrdə kənddə yaşayan ermənilər silahlanaraq qonşu azərbaycanlı kəndlərinə silahlı basqınlar təşkil edərək insanları öldürməyə, onların evlərini yandırmağa başladılar. Azərbaycan ordusunun 1992-ci ilin yayında həyata keçirdiyi hücum nəticəsində kənd erməni quldurlarından təmizlənmişdir.

## Toponimikası
Erkəc/Erkeç kəndi Murovdağ silsiləsinin ətəyindədir. Tədqiqatçıların fikrincə, oykonim türk dillərindəki erkeç/arxac (dağın yamacı, ətəyi) sözünün fonetik şəkli olub, "dağ yamacında, arxacda salınmış kənd" mənasındadır. Azərbaycan dilinin dialektlərində sürünün qabağını çəkən yaşlı erkək keçiyə də erkəç deyilir

## Əhalisi
2009-cu ilin siyahıyaalınmasına əsasən kənddə 220 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Kəhrizli (Goranboy)

**Kəhrizli** (əvvəlki adları: — **Böyük Dəliməmmədli**; **Əzizbəyov**) — Azərbaycan Respublikasının Goranboy rayonunun Kəhrizli kənd inzibati ərazi dairəsində kənd. Azərbaycan Respublikası Milli Məclisinin 12 iyun 2018-ci il tarixli, 1190-VQ saylı Qərarı ilə Goranboy rayonunun Əzizbəyov kənd inzibati ərazi dairəsi tərkibindəki Əzizbəyov kəndi Kəhrizli kəndi adlandırılmış, Əzizbəyov kənd inzibati ərazi dairəsi Kəhrizli kənd inzibati ərazi dairəsi hesab edilmişdir.

## Tarixi

## Toponimikası
Gəncə-Qazax düzənliyindədir. Keçmiş adları *Böyük Dəliməmmədli* və inqilabçı Məşədi Əzizbəyovun şərəfinə *Əzizbəyov* (rusca Azizbekovo / Азизбеково) olmuşdur.

## Əhalisi
2009-cu ilin siyahıyaalınmasına əsasən kənddə 760 nəfər əhali yaşayır.

### Tanınmışları
* Aşıq Hüseyn Cavan — Aşıq.

## Həmçinin bax
*Goranboy rayonu

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti
Əhmədabad (Goranboy)

**Əhmədabad** — Azərbaycan Respublikasının Goranboy rayonunun Yolpaq kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Goranboy rayonunun Muzdurlar kənd inzibati ərazi vahidinin Əhmədabad kəndi Yolpaq kənd inzibati ərazi vahidinin tərkibinə verilmişdir.

## Toponimikası
Kəndin keçmiş adı Tatlar olmudur. Yerli əhalinin verdiyi məlumata görə, Avazlı kəndində Həsən bəy və Möhsün bəyə Cənubi Azərbaycandan gəlib rəncbərlik edənlərə 1924–1926-cı illərdə daimi məskunlaşmaq üçün torpaq sahəsi ayrılmışdır. Bu torpaq sahəsində salınmı. Yeni yaayış məntəqəsi həmin rəncbərlərdən biri olan Seyid Əhmədin adını daşıyırdı.

## Tarixi

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 318 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti

## Həmçinin bax
Goranlı

**Goranlı** — Azərbaycan Respublikasının Goranboy rayonunun Goranlı kənd inzibati ərazi dairəsində kənd. 10 oktyabr 2006-cı il tarixli 151-IIIQ saylı Azərbaycan Respublikasının Qanunu ilə Goranboy rayonunun Goranlı kənd inzibati ərazi dairəsi Goranlı kənd inzibati ərazi vahidi hesab edilmişdir.

## Toponimikası
XIX əsrdə Qarabağ düzündə maldarlıqla məşğul olmuş goran tirəsinin adı ilə bağlıdır. XIX əsrdə Gorançayın sol sahilində, indiki Qayadamı deyilən yerdə yerləşən kənd Goran adlanırdı. XX əsrin əvvəllərində həmin kənd Kürəkçayın sağ sahilinə köçmüş və Goranlı (Gorandan gələnlər) adlanmışdır.

## Coğrafiyası və iqlimi
Kənd Gəncə-Qazax düzənliyində, Kürəkçay stansiyasının alt tərəfində, Qazançı və Xəsədərli kəndlərinin neytralında yerləşir.

Goranlı kəndi isti iqlimə və az şoranlaşmış torpaq qatına malikdir. Torpaq strukturunun zəif olması kənd əhalisini maldarlıqla məşğul olmağa sövq edir.

## Əhalisi
2009-cu ilin siyahıyaalınmasına əsasən kənddə 582 nəfər əhali yaşayır.

## İqtisadiyyatı
Kənd əhalisi əsasən heyvandarlıq və qismən də maldarlıqla məşğul olur. Bununla yanaşı taxıl əkiminə və yoncaçılığa da böyük üstünlük verilir. Yaşayış sahələrində ailəni təmin edən meyvəçilik və bostançılıq da xüsusi yer tutur.

## İstinadlar

## Həmçinin bax
Göynüyən

**Göynüyən** — Azərbaycan Respublikasının Goranboy rayonunun Hazırəhmədli kənd inzibati ərazi dairəsində kənd.

## Tarixi

## Toponimikası
Göynüyən kəndi düzənlikdədir. Tədqiqatçılara görə, oykonimin birinci komponenti göynük Türkiyə toponimiyasında da yayılmış coğrafi termindir və "açıq yer, tala, çəmənlik" mənalarında işlənir. Oykonimin sonundakı -ən isə cəmlik və məkan bildirən topoformantdır. Belə olduqda, Göynüyən toponimi "talalar, çəmənliklər" deməkdir.

## Əhalisi
2009-cu ilin siyahıyaalınmasına əsasən kənddə 378 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Gülməmmədli (Goranboy)

**Gülməmmədli** — Azərbaycan Respublikasının Goranboy rayonunun Qırıqlı kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Goranboy rayonunun Goranlı kənd Sovetindən Gülməmmədli kəndi Qırıqlı kənd Sovetinin tərkibinə verilmişdir.

## Toponimikası
Kəndin keçmiş adı Eminalılar olmuşdur. Yerli əhalinin məlumatına görə, yaşayış məntəqəsini vaxtilə Gədəbəydən gəlmiş miskinli elatına mənsub Eminalı adlı şəxs bina etmiş və ona görə də kənd bir müddət onun, sonralar isə oğlu Gülməmmədin adı ilə adlandırılmışdır. Oykonim "Gülməmmədin nəslindən olanlar" deməkdir. 

## Tarixi

## Coğrafiyası və iqlimi

## Əhalisi
2009-cu ilin siyahıyaalınmasına əsasən kənddə 273 nəfər əhali yaşayır.

## İstinadlar

## Həmçinin bax
Gülüstan (Goranboy)

**Gülüstan** — Azərbaycan Respublikasının Goranboy rayonunun Gülüstan kənd inzibati ərazi dairəsində kənd.

## Tarixi
1813-cü il Gülüstan müqaviləsi burada imzalanıb.

Birinci Qarabağ müharibəsinin başlanğıcında erməni quldur dəstələri rus ordusunun köməyi ilə kənddə nəzarəti ələ keçiriblər. Lakin 1992-ci ilin iyun ayında hücuma keçən Azərbaycan Silahlı Qüvvələri kəndi erməni işğalından azad edib. Lakin kəndin Azərbaycanın nəzarətində olduğu dövrlərdə erməni ordusu bura bir neçə dəfə həmlə edərək mülki əhalini və hərbçiləri öldürməyə cəhd etmişdir. 19 sentyabr 1992-ci ildə erməni birləşmələrinin Gülüstan kəndinə silahlı basqın nəticəsində 22 nəfər həlak olmuş, 8 nəfər yaralanmışdır.

Qarabağ müharibəsindən sonra neytral ərazidə qalan Gülüstan kəndi xarabalıqlar içindədir və orada əhali yaşamır. 2016-cı il Aprel döyüşləri zamanı Azərbaycan ordusu Gülüstan kəndi istiqamətində bəzi yolları işğaldan azad edərək cəbhə xəttində irəliləyib.

## Toponimikası
Gülüstan kəndi Murovdağ silsiləsinin yamacındadır. Kənd İncəçayın sahilindəki qədim Gülüstan qalasının adı ilə adlanmışdır.

## Mədəniyyəti
Kəndin ərazisində 12-ci əsrdə tikilmiş Gülüstan qalası yerləşir. Qala tam şəkildə dövrümüzə çatmasa da müəyyən bürcləri qorunmuşdur. Tarixi Gülüstan müqaviləsi bu qalada imzalanmışdır.

## Coğrafiyası və iqlimi
İqlimi yarım səhra, quru və isti, qışı mülayim keçir.

## Əhalisi
1 yanvar 1933-cü il tarixində Gülüstan qəsəbəsində 165 təsərrüfatda 981 nəfər yaşayırdı, onların 99,3%-i (975 nəfər) ermənilər idi.

## Həmçinin bax
*Goranboy rayonu

## İstinadlar

## Xarici keçidlər
* Məşhur Gülüstan kəndi bu gün - FOTO
*  1992. Goranboy. Gülüstan kəndi. Təslim olan erməni əsgəri öz döyüşçü yoldaşlarını satır
* Ermənilər məşhur Gülüstan kəndi istiqamətindən VİDEO yaydılar
* Goranboy rayonu. Gülüstan kəndi (2007)
Qanunverici hakimiyyət

**Qanunverici hakimiyyəti** — qanun sahəsində hakimiyyət. Hakimiyyət bölgüsü olan dövlətlərdə, hakimiyyətin bu tipi xüsusi olaraq qanun qəbulu ilə məşğul olur. Qanunverici orqan səlahiyyətlərinə hökumətin təsdiqi, qanunların qəbulu və ona dəyişikliklərin edilməsi, dövlət büdcəsini təsdiqi, beynəlxalq müqavilə və sazişlərin təsdiqi, müharibə elan edilməsi daxildir. Müxtəlif ölkələrdə müxtəlif adla adlansa da ümumi adı — parlamentdir.

Qanunverici orqanlar xüsusi hüquqa malik olan və qanunları qəbul etmək səlahiyyətində olan dövlət hakimyyətinin ali orqanları.

## Ədəbiyyat
* R.Əliquliyev, S.Şükürlü, S.Kazımova. Elmi fəaliyyətdə istifadə olunan əsas terminlər. Bakı: İnformasiya Texnologiyaları, 2009, 201 s.
Hazırəhmədli

**Hazırəhmədli** — Azərbaycan Respublikasının Goranboy rayonunun Hazırəhmədli kənd inzibati ərazi dairəsində kənd.

## Tarixi

## Toponimikası
Hazırəhmədli kəndi Gəncə-Qazax düzənliyindədir. Oykonim qızılbaşların zülqədər tayfasının hazırlı qolunun və həmin qolun əhmədli tirəsinin adını əks etdirir. Etnotoponimdir.

## Əhalisi
2009-cu ilin siyahıyaalınmasına əsasən kənddə 1056 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Həmənli

**Həmənli** — Azərbaycan Respublikasının Goranboy rayonunun Qaramusalı kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Goranboy rayonunun Xınalı kənd Sovetindən Həmənli kəndi Qaramusalı kənd Sovetinin tərkibinə verilmişdir.

## Toponimikası
Yerli əhalinin məlumatına görə, kəndin adı mənşəcə Qazax mahalından olan həmənli nəslinin burada məskunlaşmasından yaranmışdır. Həmənlilər keçmiş Gəncə xanlarının nəslindən olub, Qaramusalı kəndində yaşayan Məmməd xana məxsus Xanlıq adlanan bu ərazidən ilxı saxlamaq üçün qışlaq kimi istifadə edirdilər. Sonralar həmənlilər bu ərazini xandan satın alaraq XIX əsrdə burada daimi məskunlaşmışlar.

## Tarixi

## Coğrafiyası və iqlimi
Kənd Kürəkçayın sahilində, Gəncə-Qazax düzənliyində yerləşir. 

## Əhalisi
2009-cu ilin siyahıyaalınmasına əsasən kənddə 199 nəfər əhali yaşayır.

## İstinadlar

## Həmçinin bax
Kələk

**Kələk** — Azərbaycan Respublikasının Goranboy rayonunun Kələk kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Goranboy rayonunun Kələk kəndi Xınalı kənd inzibati ərazi vahidi tərkibindən ayrılaraq, bu kənd mərkəz olmaqla Kələk kənd inzibati ərazi vahidi yaradılmışdır.

## Toponimikası
Yerli əhalinin məlumatına görə, yaşayış məntəqəsinin əsasını keçmiş Tiflis quberniyasının Axalkalaki rayonundan gəlmiş ailələr qoymuş, yeni yaşayış məntəqəsinə də keçmiş yurdlarının adını vermişlər. Sonralar toponimin tərkibindəki axal komponenti və kalaki sözündən isə i saiti düşmüşdür. Tədqiqatçılara görə isə, oykonim İran dillərində "qala" mənasında işlənən kalak/kələk sözündəndir, yaxud XIX əsrdə Gəncə qəzasında maldarlıqla məşğul olmuş kələk adlı icmanın adını əks etdirir.

## Tarixi

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 802 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti

## Həmçinin bax
Kəpənəkçi (Goranboy)

**Kəpənəkçi** — Azərbaycan Respublikasının Goranboy rayonunun Goranboy şəhər inzibati ərazi dairəsində kənd.

## Tarixi

## Coğrafiyası
Kənd, Goranboy rayonunun mərkəzi hissəsində, Gəncə-Qazax düzənliyində yerləşir. Ərazi əsasən düzənlik və yarımsəhra iqlimi ilə səciyyələnir. Kəndin ətrafında kənd təsərrüfatına yararlı torpaqlar mövcuddur.

## Toponimikası
Gəncə-Qazax düzənliyindədir.

## Əhalisi
2009-cu ilin siyahıyaalınmasına əsasən kənddə 112 nəfər əhali yaşayır.

### Tanınmışları
Maşallah Abdullayev (1950–2022) — Azərbaycanın Milli Qəhrəmanı.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Mənəşli

**Mənəşli** (əvvəlki adı: **Manaşid**) — Azərbaycan Respublikasının Goranboy rayonunun Mənəşli kənd inzibati ərazi dairəsində kənd. Azərbaycan Respublikası Milli Məclisinin 29 dekabr 1992-ci il tarixli, 428 saylı Qərarı ilə Goranboy rayonunun Manaşid kəndi Mənəşli kəndi adlandırılmışdır.

## Tarixi

## Toponimikası
Mənəşli kəndi dağətəyiə ərazidədir. XIX əsrdə Çar Rusiyası Azərbaycanı işğal etdikdən sonra burada Türkiyənin Qars vilayətindən və Gürcüstandan gəlmə ermənilər yerləşdirilmiş və kənd bir müddət Manaşid adlandırılmışdır. 1992-ci ildən Mənəşli kimi rəsmiləşdirilmişdir. Mənəş türk dillərində "gözal surət, görünüş, mənzərə" deməkdir. Oykonim "mənzərəli", "gözəl görünüşlü" mənasındadır.

## Əhalisi
2009-cu ilin siyahıyaalınmasına əsasən kənddə 244 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti

## Həmçinin bax
Məşədiqaralar

**Məşədiqaralar** — Azərbaycan Respublikasının Goranboy rayonunun Boluslu kənd inzibati ərazi dairəsində kənd.

## Tarixi

## Toponimikası
Kənd Gəncə-Qazax düzənliyindədir. Bəzən Qaraməşədilər də adlanır. Yerli məlumata görə, kəndi vaxtilə Türkiyədən gəlmiş Məşədi Qara adlı şəxs saldığına görə onun nəslinin adı ilə adlanmışdır.

## Əhalisi
2009-cu ilin siyahıyaalınmasına əsasən kənddə 620 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti
Meşəli (Goranboy)

**Meşəli** (əvvəlki adı: **Xarxaput**) — Azərbaycan Respublikasının Goranboy rayonunun Aşağı Ağcakənd qəsəbə inzibati ərazi dairəsində kənd. 3 iyul 1998-ci il tarixli 518-IQ saylı Azərbaycan Respublikasının Qanunu ilə Goranboy rayonunun Aşağı Ağcakənd qəsəbə inzibati ərazi vahidi tərkibindəki Xarxaput kəndi Meşəli kəndi adlandırılmışdır.

## Toponimikası
Xarxaput toponiminin erkən orta əsrlərdə Qafqaz Albaniyasının Arsax əyalətində mövcud olmuş Xarx qalasının adı ilə eyni mənşədən olmasını güman edilir, digər qismi isə türk dillərindəki karqa (dağ) və bud (təpə) sözlərindən yarandığı ehtimal edilir. Həmçinin oykonim Azərbaycan dilinin dialektlərində işlənən qədim türk dillərindəki xarxa (kimsəsiz, dərin) və bud/put (ağac, meşə) komponentlərindən düzəlib, "dərin meşə" mənasındadır.

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 14 nəfər əhali yaşayır.

## İstinadlar

## Həmçinin bax
Nadirkənd

**Nadirkənd** — Azərbaycan Respublikasının Goranboy rayonunun Nadirkənd kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Goranboy rayonunun Nadirkənd kəndi Borsunlu kənd Sovetindən ayrılaraq, bu kənd mərkəz olmaqla Nadirkənd kənd Soveti yaradılmışdır.

## Toponimikası
Kəndin keçmiş adı Qarqucaq olmuşdur. Yaşayış məntəqəsi əvvəllər bir-birinin yaxınlığında yerləşən dörd para kənddən (Qarqucaq, Meşəsanlı, Dəmirçilər və Şahverdi Kürdü) ibarət olmuş, sonralar bu kəndlər böyüyərək birləşmişlər. 1975-ci ildə kənd İkinci Dünya müharibəsində (1943) həlak olmuş kənd sakini Nadir Kərimovun şərəfinə Nadirkənd adlandırılmışdır. Memorial toponimdir. 

## Tarixi

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 1555 nəfər əhali yaşayır.

## İstinadlar

## Həmçinin bax
Nərimanlı (Goranboy)

**Nərimanlı** (əvvəlki adı: **Leninkənd**) — Azərbaycan Respublikasının Goranboy rayonunun Nərimanlı kənd inzibati ərazi dairəsində kənd. 6 may 1997-ci il tarixli 293-IQ saylı Azərbaycan Respublikasının Qanunu ilə Goranboy rayonunun Cinli Boluslu kənd inzibati ərazi vahidinin tərkibindəki Leninkənd kəndi Nərimanlı kəndi adlandırılmışdır. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Goranboy rayonunun Nərimanlı kəndi Çinli Boluslu kənd inzibati ərazi vahidi tərkibindən ayrılaraq, bu kənd mərkəz olmaqla Nərimanlı kənd inzibati ərazi vahidi yaradılmışdır.

## Toponimikası
Kənd XX əsrin əvvəllərində Cənubi Azərbaycandan gəlib rəncbərlik edənlərin və 1918-ci ildə Ermənistandan qovulmuş azərbaycan ailələrin məskunlaşması nəticəsində yaranmışdır. 1921—ci ildə N.Nərimanovun (1870-1925) şərəfinə Nərimanov, 1932-ci ildən sonra isə Leninkənd adlandırılmışdı. 1997-ci ildən kəndin adı Nərimanlı kimi rəsmiləşdirilmişdir.

## Tarixi

## Əhalisi
2009-cu ilin siyahıyaalınmasına əsasən kənddə 994 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti

## Həmçinin bax
Nizami (Goranboy)

**Nizami** — Azərbaycan Respublikasının Goranboy rayonunun Nizami kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Goranboy rayonunun Nizami kəndi Xoylu kənd Sovetindən ayrılaraq, bu kənd mərkəz olmaqla Nizami kənd Soveti yaradılmışdır.

## Toponimikası
Kəndin keçmiş adı Mollavazlı olmuşdur. Yerli məlumata görə, kəndi vaxtilə Türkiyədən gəlmiş Molla Avaz adlı şəxs salmışdır. Kənddəki nəsillərdən biri indi də avazlı adlanır. Tədqiqatçıların bir qismi bu fikirdədir ki, çox qədim tarixə malik bu kənd vaxtilə Nizami Gəncəviyə vəqf olunmuş və bu kəndə onun adı verilmişdir. 

## Coğrafiyası və iqlimi
Kənd Gəncə-Qazax düzənliyində yerləşir.

Ətrafında Kəpəz dağları yerləşir

Qışı mülayim keçən yarımsəhra quru çöl iqlimi Landşaft tipi Yarımsəhra və quru çöllər 

Torpaq tipi açıq şabalıdı boz,boz-çəmən,şoran

## Tarixi
Kənd ilk dəfə XIX-XX əsrlərdə yaranmışdır Türkiyə den gəlmiş tayfa başçısı Molla Avaz 

kəndi salmışdır. Sonralar ilk adı Həmdünya sonra Mollavazlı olmuşdur 7 fevral 1991 çi ildə Nizami kənd inzibati-ərazi kimi Kənd adı almışdır kənd ətrafı Kəpəz dağları yerləşir və yanında Murovdağ silsiləsi yerləşir. 

## Əhalisi
2009-cu ilin siyahıyaalınmasına əsasən kənddə 1631 nəfər əhali yaşayır.

## İstinadlar

## Həmçinin bax
Qarapirimli (Goranboy)

**Qarapirimli** — Azərbaycan Respublikasının Goranboy rayonunun Qırıqlı kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Goranboy rayonunun Goranlı kənd Sovetindən Qarapirimli kəndi Qırıqlı kənd Sovetinin tərkibinə verilmişdir.

## Toponimikası
Oykonim əfşarların qırıqlı tayfasının qarapirimli tirəsinin adı ilə bağlıdır. 

## Tarixi

## Coğrafiyası və iqlimi
Kəndi Kürəkçayın sahilində, düzənlikdə yerləşir.

## Əhalisi
2009-cu ilin siyahıyaalınmasına əsasən kənddə 303 nəfər əhali yaşayır.

## İstinadlar

## Həmçinin bax
Qarasuçu

**Qarasuçu** — Azərbaycan Respublikasının Goranboy rayonunun Hazırəhmədli kənd inzibati ərazi dairəsində kənd.

## Tarixi

## Toponimikası
Qarasuçu kəndi Gəncə-Qazax düzənliyindədir. Yaşayış məntəqəsini XIX əsrdə maldarlıqla maşğul olmuş qarasuçu adlı icma salmışdır. Toponimin tərkibindəki -çu şakilçisi əslində -lu şak.-sinin ekvivalentidir. Bu ad "Qarasu ətrafinda yaşayanlar, qarasulular" mənasını bildirir.

## Əhalisi
2009-cu ilin siyahıyaalınmasına əsasən kənddə 383 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Qarasüleymanlı

**Qarasüleymanlı** — Azərbaycan Respublikasının Goranboy rayonunun Goranboy şəhər inzibati ərazi dairəsində kənd.

## Tarixi

## Toponimikası
Qarasüleymanlı kəndi Gəncə-Qazax düzənliyindədir. Yaşayış məntəqasini XIX əsrdə maldarlıqla məşğul olmuş qarasüleymanlı adlı elat saldığı üçün bəla adlanmışdır. Kəndin adı "Qara Süleymanın nəslindən olanlar, qarasüleymanlılar” mənasındadır.

## Əhalisi
2009-cu ilin siyahıyaalınmasına əsasən kənddə 1292 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Qarqucaq

**Qarqucaq** — Azərbaycan Respublikasının Goranboy rayonunun Qarqucaq kənd inzibati ərazi dairəsində kənd.

## Toponimikası

Qarqucaq kəndi Qaraçayın sahilində, Gəncə-Qazax düzənliyindədir. 1823-cü il məlumatina görə, Qarqucaq Mirza Əli bəy adlı şəxsə məxsus əkin-torpaq sahəsinin adı olmuşdur. Bəyin həmin ərazidə yerləşdirdiyi doqquz ailədən ibarət icma da sonralar Qaraqucaq icmasi kimi qeydə alınmişdir. Bəzi tədqiqatçılara görə, bu ad qarğı/qarqu (bitki) sözündən və məkan bildirən -caq şəkilçisindən ibarət olub, “qarğı olan yer, qarğılıq” mənasındadır.

## Əhalisi
2009-cu ilin siyahıyaalınmasına əsasən kənddə 704 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Qaşaltı Qaraqoyunlu

**Qaşaltı Qaraqoyunlu** — Azərbaycan Respublikasının Naftalan şəhərinin Qaşaltı Qaraqoyunlu kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Goranboy rayonunun Qaşaltı Qaraqoyunlu kəndi Tap Qaraqoyunlu kənd inzibati ərazi vahidi tərkibindən ayrılaraq, bu kənd mərkəz olmaqla Qaşaltı Qaraqoyunlu kənd inzibati ərazi vahidi yaradılmışdır. 14 aprel 2009-cu il tarixli 793-IIIQ saylı Azərbaycan Respublikasının Qanunu ilə Goranboy rayonunun Qaşaltı Qaraqoyunlu kənd inzibati ərazi dairəsi tərkibindəki Qaşaltı Qaraqoyunlu kəndinin ərazisindən bələdiyyə mülkiyyətində olan 26,4 ha torpaq sahəsi Naftalan şəhərinin inzibati ərazisinə verilmişdır. 31 may 2010-cu il tarixli 1018-IIIQ saylı Azərbaycan Respublikasının Qanunu ilə Goranboy rayonunun Qaşaltı Qaraqoyunlu kənd inzibati ərazi dairəsi əhatə etdiyi ərazi vahidləri (ərazisi müvafiq olaraq 1321,1 ha və 882,7 ha təşkil edən Qaşaltı Qaraqoyunlu və Qasımbəyli kəndləri) ilə birlikdə Naftalan şəhər inzibati ərazi vahidinin tərkibinə daxil edilmişdir.

## Toponimikası
Kəndin adı qaş (dağın təpəsinin bir qədər irəliyə çıxmış üstü, dağın döşü) və alt sözlərindən, həmçinin Qaraqoyunlu etnotoponimindən ibarətdir. Kəndin adı "dağ qaşının alt tərəfindəki Qaraqoyunlu kəndi" mənasındadır.

## Tarixi
Kəndin yaranması haqqında bir neçə fərziyyə var. Bunlardan biri XIX əsrin ortalarında Qərbi Azərbaycanda Qaraqoyunlu adlı yerdə yaşayan bir qrup insanın bu əraziyə gələrək bir kənd qurmasından ibarətdir.

## Coğrafiyası
Kənd Naftalan şəhərindən 2.3&nbsp;km məsafədə, Naftalan düzü ərazisində yerləşir. İqlimi yayda isti, qışda mülayimdir.

## Əhalisi

### Tanınmış şəxsləri
* Bədəl Bədəlov.

## İstinadlar

## Həmçinin bax
Qasımbəyli (Naftalan)

**Qasımbəyli** — Azərbaycan Respublikasının Naftalan şəhərinin Qaşaltı Qaraqoyunlu kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Goranboy rayonunun Tap Qaraqoyunlu kənd inzibati ərazi vahidinin Qasımbəyli kəndi Qaşaltı Qaraqoyunlu kənd inzibati ərazi vahidinin tərkibinə verilmişdir. 14 aprel 2009-cu il tarixli 793-IIIQ saylı Azərbaycan Respublikasının Qanunu ilə Goranboy rayonunun Qasımbəyli kəndinin ərazisindən bələdiyyə mülkiyyətində olan 11,9 ha torpaq sahəsi Naftalan şəhərinin inzibati ərazisinə verilmişdir. 31 may 2010-cu il tarixli 1018-IIIQ saylı Azərbaycan Respublikasının Qanunu ilə Goranboy rayonunun Qaşaltı Qaraqoyunlu kənd inzibati ərazi dairəsi əhatə etdiyi ərazi vahidləri (ərazisi müvafiq olaraq 1321,1 ha və 882,7 ha təşkil edən Qaşaltı Qaraqoyunlu və Qasımbəyli kəndləri) ilə birlikdə Naftalan şəhər inzibati ərazi vahidinin tərkibinə daxil edilmişdir.

## Toponimikası
Yaşayış məntəqəsi Qasım bəy adlı şəxsə mənsub maldar ailələrin məskunlaşması nəticəsində yaranmışdır. Ağsu rayonunun Ərəbmehdibəy, Goranboy rayonunun Tap Qaraqoyunlu, Sabirabad rayonunun Qasımbəyli, Cəlilabad rayonunun Şiləvəngə və Bərdə rayonunun Kələntərli inzibati ərazi vahidlərində də bu adda toponimlər mövcuddur. Ancaq bu toponimlərin yaranma tarixləri və toponimkası müxtəlifdir.

## Tarixi

## Coğrafiyası və iqlimi
Kənd düzənlikdə yerləşir.

## İstinadlar

## Həmçinin bax
Qaxtut

**Qaxtut** — Azərbaycan Respublikasının Goranboy rayonunun Qaraçinar kənd inzibati ərazi dairəsində kənd.

## Tarixi

## Toponimikası
Qaxtut kəndi Murovdağ silsiləsinin ətəyindədir. Keçmiş adı **Zeyvə** olmuşdur. XIX əsrin əvvəllərində gəlmə erməni ailələri Zəyvə kəndinə köçürülmüş va kəndin adı dəyişdirilmişdir. Ehtimala görə, oykonim "qurudulmuş tut” mənasındadır.

## Əhalisi
2009-cu ilin siyahıyaalınmasına əsasən kənddə 7 nəfər əhali yaşayır.

## Həmçinin bax
*Goranboy rayonu

## İstinadlar

## Xarici keçidlər
*Azərbaycan Respublikası Goranboy Rayon İcra Hakimiyyəti
Qazançı (Goranboy)

**Qazançı** — Azərbaycan Respublikasının Goranboy rayonunun Qazançı kənd inzibati ərazi dairəsində kənd. 10 oktyabr 2006-cı il tarixli 151-IIIQ saylı Azərbaycan Respublikasının Qanunu ilə Goranboy rayonunun Qazançı kəndi Goranlı kənd inzibati ərazi dairəsi tərkibindən ayrılaraq, bu kənd mərkəz olmaqla, Qazançı kənd inzibati ərazi dairəsi yaradılmışdır.

## Toponimikası
Kəndin keçmiş adı Miskinli Qazançı olmuşdur. Yaşayış məntəqəsini XIX əsrdə Miskinli kəndindən (indiki Şəmkir rayonu) köçüb gəlmiş ailələr bina etmişlər. Oykonim kazan etnonimi və -çi şək.-sindən ibarətdir. Türkdilli qədim bulqarların kazan (qazan) tayfasının adını əks etdirir. Mənbələrə görə, onlar ilk dəfə eradan əvvəl II əsrdə bulqarların tərkibində Zaqafqaziya ərazisinə gəlmişlər. Eramızın ilk əsrlərində hunların, onların ardınca suvar və avarların, daha sonralar isə xəzərlərin tərkibində Azərbaycanda məskunlaşmışlar. İnqilabdan əvvəl bütün Qafqazda tərkibində qazan sözünün iştirak etdiyi 24 toponim və hidronim qeyd edilmişdir. Azərbaycanda işə Qazancı adlı 10 kənd mövcud idi. Hazırda Azərbaycanda 3 Qazan, 4 Qazançı oykonimi, 4 Qazan oronimi, 3 Qazan hidronimi məlumdur. Şimali Amerikada Qazançay şəhəri, Türkmənistanda Qazancıq şəhəri, Tatarıstanda Kazan şəhəri, Kazanka çayı, Ukraynada Kazanka dəmiryolu stansiyası, Kazanskaya şəhəri, Qaraqalpakda Qazan Ketken kəndi, Özbəkistanda Qazanqışlaq, Qazan kəndləri, Tula vilayətində Kazanovka kəndi, Tümen vilayətində Qazan kəndi, Kerç burnunda Kazantip, Qazaxıstanda Qazan şupkur, Novo Kazanskaya kəndləri, Ermənistanda Qazançı kəndi və Dağıstan ərazisində Qazan və Qazan Kulan kəndləri, Cənubi Azərbaycanda Kazanabad, Qazanağılı, Qazan, Kürdüstanda Qazanqara, Mərkəzi İranda Qazancı kəndləri vardır. Qeyd etmək lazımdır ki, qazan etnonimi ilə əlaqədar kəndlər Türkiyədə və müasir Bolqarıstan ərazisində də vardır. XIII-XIV əsrlərdə qıpçaqların tərkibində qazan tayfasının olduğu göstərilir.

## Coğrafiyası və iqlimi
Kənd Gəncə-Qazax düzənliyində yerləşir.

## Əhalisi
2009-cu ilin siyahıyaalınmasına əsasən kənddə 411 nəfər əhali yaşayır.

## İstinadlar

## Həmçinin bax
Qazaxlar (Goranboy)

**Qazaxlar** — Azərbaycan Respublikasının Goranboy rayonunun Borsunlu kənd inzibati ərazi dairəsində kənd.

## Tarixi

## Toponimikası
Qazaxlar kəndi Gəncə-Qazax düzənliyindədir. XVIII əsrdə Qazax mahalından köçmüş ailələrin məskunlaşması nəticəsində yaranmışdır. Bu adlarda qazax etnonimi əks edilmişdir. Kəndlarin əsasını həmin dövrdə Qarabağa gəlmiş qazaxlar qoyduğu üçün yaşayış məntəqələri belə adlanmışdır.

## Əhalisi
2009-cu ilin siyahıyaalınmasına əsasən kənddə 374 nəfər əhali yaşayır.

## İstinadlar

## Xarici keçidlər
* Azərbaycan Respublikası Goranboy Rayon İcra Hakimiyyəti
Qırıqlı (Goranboy)

**Qırıqlı** — Azərbaycan Respublikasının Goranboy rayonunun Qırıqlı kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Goranboy rayonunun Qırıqlı kəndi Goranlı kənd Sovetindən ayrılaraq, bu kənd mərkəz olmaqla Qırıqlı kənd Soveti yaradılmışdır.

## Toponimikası
Oykonim türkdilli qırıqlı tayfasının adı ilə bağlıdır. Tədqiqatlara əsasən, qırıqlı tayfaları XII əsrdən Yaxın Şərqdə məşhur idilər. Sonralar əfşar tayfasının tərkibində olmuşdular. Səfavilər dövıündə də qırıqlılar acarların bir qolu kimi göstərilir. Türkiyə ərazisində Qırıqlı kəndinin olması tayfanın orada da yaşamasını göstərir. Qırıqlılar XIX əsrin əvvəllərində Qazax va Borçalı mahallarnda yaşamışlar. Nadir şah Əfşar (XVIII əsr) da mənşəcə həmin tayfadan olmuşdur.

## Tarixi

## Coğrafiyası və iqlimi
Kənd Korçayın (Kürək çayının qolu) sahilində, düzənlikdə yerləşir.

## Əhalisi
2009-cu ilin siyahıyaalınmasına əsasən kənddə 440 nəfər yaşayır.

## İstinadlar

## Həmçinin bax